Laut China Selatan

Laut Melayu (Jawi: ; ) atau Laut Campa (Jawi: ; Rujuk:) adalah sebuah laut bahagian Lautan Pasifik terbentang luas yang menghempas ombak bertemu daratan yang merangkumi semenanjung Asia Tenggara (pantai timur Malaysia Semenanjung, pantai timur Vietnam dan pantai timur Thailand Selatan), Kepulauan Riau, pulau Borneo, Kepulauan Luzon, Kepulauan Itu Aba, Teluk Siam, pulau Formosa dan selatan bagi barat daya tanah besar Cina (termasuk selat Taiwan, Hongkong dan juga Makau), merangkumi sekitar 3.500.000 km ².  Laut ini berhubung dengan selat Melaka (Lautan Hindi) menerusi selat Singapura, dengan laut Jawa menerusi selat Karimata dan Bangka, dengan laut Filipina menerusi selat Luzon, dengan laut Sulu melalui selat-selat yang mengililingi kepulauan Palawan (seperti selat Mindodro dan Balabac), serta dengan laut China Timur menerusi selat Taiwan.

Bahagian Laut Melayu juga meliputi laut Natuna. 
Ia terletak di:

 Timur Semenanjung Melayu (Malaysia Semenanjung, Thailand Selatan dan Singapura) dan Vietnam,
 Barat Filipina,
 Utara Sabah (Malaysia), Sarawak (Malaysia), Brunei dan Kepulauan Riau (Indonesia), serta
 Selatan barat daya negara Chinarujuk rujukan 1, nama cina dan pulau Formosa.

Beberapa buah kapal ternama telah tenggelam di sini. Antaranya, kapal perang British 'Prince of Wales' dan Repulse. Kapal-kapal laut Arab dan Belanda dan dinasti Ming turut dikatakan tenggelam di sini dan sebahagian daripadanya masih berada di dasar Laut Melayu.

Laut Melayu semakin penting kerana menjadi laluan kapal laut dari negara China, Jepun , Korea dan Amerika ke Barat iaitu ke Timur Tengah , India , Asia Selatan dan Afrika. Tambahan pula, dengan kewujudan telaga-telaga / pelantar petroleum dan gas asli terutama di perairan Sarawak, Brunei dan Terengganu. Laut ini juga disifatkan sebagai laluan strategik bagi perdagangan dan perikanan. ChinaPower,  4 Ogos 2017.

 Tuntutan wilayah 

Pulau Itu Aba yang terletak di Kepulauan Itu Aba (Kepulauan Spratly) menjadi kontroversi rebutan antara negara Brunei, Filipina, Malaysia, Vietnam, Republik Rakyat China dan Republik China. Republik Rakyat China telah membina beberapa pangkalan haram di kepulauan tersebut. Vietnam dan Filipina juga mempunyai pangkalan di sana. Sementara itu, Malaysia memajukan Pulau Layang-Layang yang merupakan sebahagian daripada Kepulauan Itu Aba sebagai lokasi pelancongan.

 Rujukan 

Kategori:Laut China Selatan
Kategori:Asia Tenggara Maritim
Kategori:Laut di Malaysia
Kategori:Laut di Filipina
Kategori:Laut di Indonesia
Kategori:Laut di China
Kategori:Laut di Taiwan
Kategori:Sempadan Malaysia–Vietnam